****

*REPUBLIKA HRVATSKA*

*MEĐIMURSKA ŽUPANIJA*

*OPĆINA ŠTRIGOVA*

PRORAČUN OPĆINE ŠTRIGOVA ZA 2023. GODINU I PROJEKCIJE ZA 2024. I 2025. GODINU

- VODIČ ZA GRAĐANE

 ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*Proračun Općine Štrigova za 2023. godinu i projekcije za 2024. i 2025. godinu usvojilo je Općinsko vijeće Općine Štrigova na 8. sjednici održanoj 21. prosinca 2022. godine.*

UVODNA RIJEČ

 Općinski proračun složeni je financijski dokument, te se ovim Vodičem želi na jednostavan i razumljiv način dati uvid u temeljne proračunske pojmove, općinske prihode i rashode, projekte i aktivnosti.

Kako bismo Vam omogućili transparentan uvid u plan utroška proračunskih sredstava izradili smo ovaj proračunski vodič čija je svrha da Vam što više olakša razumijevanje temeljnih proračunskih pojmova te pruži pregled planiranih aktivnosti i projekata u 2023. i slijedeće dvije godine, u skladu sa utvrđenim dugoročnim ciljevima razvoja Općine Štrigova.

Svrha ovog Vodiča, osim povećanja transparentnosti rada Općine i informiranja mještana o načinu raspolaganja javnim sredstvima je i povećanje interesa javnosti za općinske aktivnosti i projekte te u konačnici i njenoj većoj uključenosti u proračunski proces Općine. Prije svega, cilj nam je ostvariti zacrtane infrastrukturne projekte, od kojih su neki novi, a neki započeti u ranijim godinama, kao i socijalne programe.

 Na kraju, otvoreni smo za sve sugestije i prijedloge temeljem kojih bismo realnije mogli sagledati želje i potrebe naših mještana.

Općinski načelnik:

 Stanislav Rebernik

OPĆENITO O PRORAČUNU I NJEGOVOM SADRŽAJU

**1. ŠTO JE PRORAČUN?**

* Proračun je jedan od najvažnijih dokumenata koji se donosi na razini jedinica lokalne samouprave
* Proračun je akt kojim se procjenjuju prihodi i primici te utvrđuju rashodi i izdaci jedinice lokalne samouprave za proračunsku godinu, a sadrži i projekciju prihoda i primitaka te rashoda i izdataka za dvije godine unaprijed
* opis kojim su regulirana sva pitanja vezana uz proračun je Zakon o proračunu (Narodne novine 144/21)

 **2. KAKO SE DONOSI PRORAČUN?**

* Proračun donosi predstavničko tijelo jedinice lokalne samouprave – Općinsko vijeće
* Proračun se prema Zakonu o proračunu mora donijeti najkasnije do kraja tekuće godine za iduću godinu prema prijedlogu kojeg utvrđuje općinski načelnik i kojeg dostavlja predstavničkom tijelu
* Proračun mora biti uravnotežen – ukupni prihodi i primici pokrivaju ukupne rashode i izdatke
* Prihodi i primici moraju biti raspoređeni u proračunu po ekonomskoj klasifikaciji i iskazani prema izvorima
* Rashodi i izdaci proračuna moraju biti raspoređeni u proračunu prema proračunskim klasifikacijama

**3. SADRŽAJ PRORAČUNA**

Proračun se sastoji od općeg i posebnog dijela.

**OPĆI DIO** – Račun prihoda i rashoda i Račun financiranja, što predstavlja strukturu prihoda i primitaka te rashoda i izdataka po vrstama

**POSEBNI DIO** – sastoji se od plana rashoda i izdataka koji se financiraju, iskazanih po vrstama, raspoređenih u programe koji se sastoje od aktivnosti i projekata

**Račun prihoda i rashoda** proračuna sastoji se od prihoda i rashoda prema ekonomskoj klasifikaciji:

1. **Prihodi** – prihodi od poreza, doprinosi za obvezna osiguranja, pomoći, prihodi od imovine, prihodi od pristojbi i naknada, ostali prihodi i prihodi od prodaje nefinancijske imovine
2. **Rashodi** – rashodi za zaposlene, materijalni rashodi, financijski rashodi, subvencije, pomoći, naknade građanima i kućanstvima na temelju osiguranja i druge naknade, ostali rashodi i rashodi za nabavu nefinancijske imovine

**Račun financiranja** čine primici od financijske imovine i zaduživanja te izdaci za financijsku imovinu i za otplatu kredita i zajmova

Prihodi, primici, rashodi i izdaci proračuna iskazuju se prema proračunskim klasifikacijama

**Proračunske klasifikacije –** organizacijska, ekonomska, funkcijska, lokacijska, programska i izvori financiranja

 KRATKI PRIKAZ PRORAČUNA OPĆINE ŠTRIGOVA ZA 2023. GODINU I PROJEKCIJA ZA 2024. I 2025. GODINU

Prihodi i rashodi proračuna u naredne tri godine planirani su kako slijedi:

 Plan 2023. Projekcija za 2024. Projekcija za 2025.

---------------------------------------------------------------------------------------------------------------------------------------------

**PRIHODI UKUPNO** 2.617.463,00 2.724.080,00 3.013.800,00 --------------------------------------------------------------------------------------------------------------------------------------------- Prihodi poslovanja 2.589.458,00 2.695.620,00 2.985.340,00

 Prihodi od prodaje nefinancijske imovine 28.005,00 28.460,00 28.460,00

 ---------------------------------------------------------------------------------------------------------------------------------------------

 **RASHODI UKUPNO** 3.221.352,00 2.724.080,00 3.013.800,00

---------------------------------------------------------------------------------------------------------------------------------------------

Rashodi poslovanja 1.383.011,00 1.299.249,00 1.338.183,00

 Rashodi za nabavu nefinancijske imovine 1.838.341,00 1.424.831,00 1.675.617,00

 ---------------------------------------------------------------------------------------------------------------------------------------------

 **Razlika – višak/manjak ((6+7) – (3+4)) -**603.889,00 0,00 0,00

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** Primici od financijske imovine i zaduživanja 0,00 0,00 0,00

 Izdaci za financijsku imovinu i otplate zajmova 192.448,00 0,00 0,00 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Neto financiranje (8-5)** - 192.448,00 0,00 0,00

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ukupan donos viška iz prethodne(ih) godina 796.337,00 0,00 0,00

Višak iz prethodne(ih) koji će se rasporediti/pokriti 796.337,00

---------------------------------------------------------------------------------------------------------------------------------------------

 **Višak/manjak + neto financiranje** 0,00 0,00 0,00

 Iz navedenog prikaza vidljivo je da plan proračuna za 2023. godinu iznosi 3.413.800,00 eura, projekcija za 2024. godinu 2.724.080,00 eura i projekcija za 2025. godinu 3.013.800,00 eura. Jedno od temeljnih načela proračuna je uravnoteženost. Rashodi proračuna ograničeni su ostvarenim prihodima.

 *Najveći dio prihoda za 2023. godinu odnosi se na prihode poslovanja, a kod rashoda većinu čine rashodi za nabavu nefinancijske imovine.*

 *Izdaci za financijsku imovinu i otplate zajmova odnose se na povrat primljenog dugoročnog kredita.*

PRIHODI I PRIMICI PRORAČUNA

Ukupno planirani prihodi i primici za 2023. godinu (sa prenesenim viškom iz prethodnih godina) iznose 3.413.800,00 eura, od čega prihodi poslovanja (razred 6) iznose 2.589.458,00 eura, prihodi od prodaje nefinancijske imovine (razred 7) iznose 28.005,00 eura, te planirani preneseni višak iz prethodnih godina 796.337,00 eura.

 **Prihodi od poreza** planirani su u iznosu od 455.116,00 eura, a obuhvaćaju porez na dohodak od nesamostalnog rada, porez na kuće za odmor, porez na korištenje javnih površina, porez na promet nekretnina i porez na potrošnju alkoholnih i bezalkoholnih pića.

 **Pomoći iz inozemstva i od subjekata unutar općeg proračuna** za 2023. godinu iznose 1.132.416,00 eura, a sastoje se od kapitalnih pomoći od institucija i tijela EU, tekućih pomoći iz državnog i županijskog proračuna, kapitalnih pomoći iz županijskog proračuna, tekuće pomoći Hrvatskog zavoda za zapošljavanje, kapitalne pomoći od ostalih izvanproračunskih korisnika državnog proračuna i kapitalne pomoći iz državnog proračuna temeljem prijenosa EU sredstava.

 **Prihodi od imovine** planirani za 2023. godinu iznose 953.381,00 eura, a sastoje od prihoda od financijske imovine (kamate na depozite po viđenju i prihodi od dividendi) i prihoda od nefinancijske imovine (naknade za koncesije, prihodi od zakupa poljoprivrednog zemljišta i poslovnih objekata, naknade za korištenje naftne luke, naftovoda i eksploataciju mineralnih sirovina, spomeničke rente, ostale naknade za korištenje nefinancijske imovine i ostalih prihoda od nefinancijske imovine).

 **Prihodi od upravnih i administrativnih pristojbi, prihodi po posebnim propisima i naknada** planirani su u iznosu od 46.421,00 eura, a sastoje se od prihoda od prodaje državnih biljega, grobnih naknada, prihoda vodnog gospodarstva, doprinosa za šume, komunalnog doprinosa, komunalne naknade i ostalih nespomenutih prihoda.

 **Prihodi od prodaje proizvoda i roba te pruženih usluga i prihoda od donacija** iznose 1.460,00 eura, a sadrže prihod od naknade za uređenje voda (vođenje naplate) i prihode od donacija.

 **Kazne, upravne mjere i ostali prihodi** iznose 664,00 eura, a odnose se na kazne za zapušteno poljoprivredno zemljište i sl.

**Prihodi od prodaje proizvedene dugotrajne imovine** iznose 28.005,00 eura, a obuhvaćaju prihod od prodaje stanova bivše općine Čakovec, te prihoda od prodaje nekretnina u Banfiju, Svetom Urbanu i Štrigovi.

***Najznačajniji prihodi planirani su na slijedećim pozicijama:***

* ***U okviru prihoda od poreza najveći dio tj. iznos od 371.807,00 odnosi se na porez na dohodak od nesamostalnog rada. Planirani povrat poreza na dohodak po godišnjoj prijavi iznosi – 109.496,00 eura.***

* ***U okviru pomoći iz inozemstva i od subjekata unutar općeg proračuna planirani su slijedeći prihodi: kapitalne pomoći od institucija i tijela EU u iznosu od 338.587,00 eura, a odnose se na doznaku sredstava u okviru provođenja projekta izgradnje vidikovca (projekt CSA), tekuće pomoći iz državnog proračuna (kompenzacijske mjere JLP(R)S) planirane su u iznosu od 371.624,00*** ***eura, kapitalne pomoći iz državnog proračuna planirane su u iznosu od 176.361,00 eura, a kapitalne pomoći iz županijskih proračuna u iznosu od 136.545,00 eura.***
* ***Na poziciji prihoda od imovine planiran je prihod od naknade za pridobivenu količinu energetskih mineralnih sirovina (plin i nafta) u iznosu od 929.060,00 eura.***

KLJUČNI PROGRAMI, PROJEKTI I AKTIVNOSTI KOJI SE FINANCIRAJU IZ PORAČUNA

Sukladno visini planiranih prihoda u proračunu Općine Štrigova planirani su i rashodi i izdaci u iznosu od 3.413.800,00 eura.

**Rashodi za zaposlene** planirani za 2023. godinu iznose 132.826,00 eura, a odnose se na rashode bruto plaća, doprinose na plaće i ostale rashode za zaposlene.

 **Materijalni rashodi** iznose 444.495,00 eura, a sastoje se od naknada troškova zaposlenima, rashode za materijal i energiju, rashode za usluge, naknade troškova osobama izvan radnog odnosa i ostale nespomenute rashode poslovanja.

 **Financijski rashodi** su planirani u iznosu od 4.512,00 eura, a sastoje se od kamata za primljeni dugoročni kredit i ostalih financijskih rashoda.

 **Subvencije** su planirane u iznosu od 153.295,00 eura, a odnose se na sufinanciranja boravka djece u privatnim vrtićima.

 **Pomoći dane u inozemstvo i unutar općeg proračuna** iznose 55.921,00 eura, o obuhvaćaju tekuće pomoći unutar općeg proračuna i tekuće pomoći proračunskim korisnicima drugih proračuna.

 **Naknade građanima i kućanstvima na temelju osiguranja i druge naknade** planirane su u iznosu od 288.995,00 eura, odnose se na naknade građanima i kućanstvima u novcu.

 **Ostali rashodi** planirani u iznosu od 302.967,00 eura, a sadrže tekuće donacije i kazne, penale i naknade šteta.

 **Rashodi za nabavu neproizvedene dugotrajne imovine** planirani u iznosu od 26.585,00 eura, a obuhvaćaju rashode za materijalnu imovinu – prirodna bogatstva.

 **Rashodi za nabavu proizvedene dugotrajne imovine** planirani su u iznosu od 1.511.756,00 eura, a sadrže rashode za građevinske objekte, postrojenja i opremu, prijevozna sredstva i nematerijalnu proizvedenu imovinu.

 **Rashodi za dodatna ulaganja na nefinancijskoj imovini** iznose 300.000,00 eura.

**Izdaci za otplatu glavnice primljenih kredita i zajmova** iznose 192.448,00 eura, a odnose se povrat glavnice primljenog dugoročnog kredita.

POSEBNI DIO PRORAČUNA

U posebnom dijelu proračuna rashodi su prikazani po razdjelima, ekonomskoj klasifikaciji, funkcijskoj klasifikaciji, programima i izvorima financiranja.

 Rashodi proračuna su u posebnom dijelu proračuna raspoređeni unutar dva razdjela – Općinsko vijeće i Jedinstveni upravni odjel.

 U svakom su razdjelu navedeni programi. Program je skup neovisnih, usko povezanih aktivnosti i projekata usmjerenih ispunjenju zajedničkog cilja.

**RAZDJEL 001 OPĆINSKO VIJEĆE**

 **00101 OPĆINSKO VIJEĆE**

 **PROGRAM 1001 JAVNA UPRAVA I ADMINISTRACIJA**

 **A100101 Predstavničko tijelo**

U okviru gore navedenog programa evidentirani su rashodi za uredski materijal, usluge promidžbe i informiranja – objava akata u Službenom glasniku Međimurske županije, dok se ostali nespomenuti rashodi poslovanja odnose na naknade vijećnicima. Tekuće donacije su donacije političkim strankama. Sredstva za ostvarenje ovog programa iznose 6.769,00 eura.

 **RAZDJEL 002 JEDINSTVENI UPRAVNI ODJEL**

 **00201 JAVNA UPRAVA I ADMINISTRACIJA**

 **PROGRAM 1001 JAVNA UPRAVA I ADMINISTRACIJA**

 **A100103 Izvršna uprava i administracija**

Program javna uprava i administracija obuhvaća rashode za zaposlene, materijalne i financijske rashode, kao i rashode za nabavu nove opreme i ulaganja u programe, a planirana sredstva za navedene rashode iznose 235.132,00 eura. U sklopu navedenog programa planirani su i rashodi za zapošljavanje nezaposlenih osoba u javnom radu u iznosu od 5.841,00 eura, troškovi vezani uz Dan Općine i Štrigovske noći u iznosu od 11.327,00 eura i planirana sredstva proračunske rezerve u iznosu od 3.325,00 eura.

 Planirana sredstva za ostvarenje programa iznose 255.625,00 eura.

 **PROGRAM 1002 ODRŽAVANJE KOMUNALNE INFRASTRUKTURE**

Program 1002 sadrži slijedeće rashode: tekuće održavanje komunalne infrastrukture 304.729,00 eura, održavanje i izgradnju groblja 43.135,00 eura, nabava komunalne opreme i strojeva 25.000,00 eura, kupnja zemljišta 26.545,00 eura i nabava prijevoznih sredstava 40.000,00 eura.

**PROGRAM 1003 RAZVOJ I SIGURNOST PROMETA**

Program 1003 obuhvaća rashode za modernizaciju nerazvrstanih cesta u iznosu od 699.905,00 eura, rashode za uređenje autobusnih stajališta 6.636,00 eura i izgradnju javne rasvjete 6.636,00 eura.

 **PROGRAM 1005 RAZVOJ I UPRAVLJANJE SUSTAVA VODOOPSKRBE, ODVODNJE I ZAŠTITE VODA**

Program 1005 se odnosi na rashode za produljenje vodovodne mreže u iznosu od 19.817,00 eura.

**PROGRAM 1006 PROMICANJE KULTURE**

 Program 1006 obuhvaća rashode za donacije kulturno umjetničkim udrugama 9.556,00 eura, troškove održavanja Likovne kolonije 3.981,00 eura, donacije vjerskim zajednicama 4.000,00 eura, Festival keramike 4.000,00 eura, Orkestar limene glazbe 3.982,00 eura i trošak izdavanja knjige – Rječnik Štrigovskog govora 1.991,00 eura.

**PROGRAM 1007 RAZVOJ SPORTA I REKREACIJE**

Program 1007 iznosi 31.000,00 eura i odnosi se na donacije sportskim klubovima i udrugama na području rekreacije.

 **PROGRAM 1008 RAZVOJ CIVILNOG DRUŠTVA**

Program 1008 sadrži rashode za razne udruge koje djeluju na području općine Štrigova. Sredstva namijenjena za njihovo djelovanje iznose 9.556,00 eura.

 **PROGRAM 1009 POTICANJE RAZVOJA TURIZMA**

Program 1009 odnosi se na sredstva za rad Turističke zajednice općine Štrigova u iznosu od 39.817,00 eura, troškove vezane uz Urbanovo i Međunarodno ocjenjivanje vina u iznosu od 7.963,00 eura, troškove vezane uz projekt Poučna šumska staza u iznosu od 132.723,00 eura, Prezentacijsko-edukacijski centar sv. Jeronim 100.000,00 eura, izgradnja zip-line 265.446,00 eura, rashode za ugradnju Goričkog svirala u iznosu od 200.000,00 eura i rashode za postavljanje staklenog krova na Vidikovcu u iznosu od 100.000,00 eura.

 **PROGRAM 1010 ORGANIZIRANJE I PROVOĐENJE ZAŠTITE I SPAŠAVANJE**

Program 1010 obuhvaća rashode uz aktivnost zaštite od požara (donacije DVD-ima, JVP-u i Vatrogasnoj zajednici MŽ) i rashode vezane uz aktivnost civilne zaštite. Planirana sredstva u okviru aktivnosti zaštite od požara iznose 28.733,00 eura, a u okviru civilne zaštite 8.318,00 eura.

 **PROGRAM 1011 OSNOVNO I SREDNJOŠKOLSKO OBRAZOVANJE**

Program 1011 sadrži sredstva planirana za obrazovne programe osnovnih škola u iznosu 10.000,00 eura, nabavu školskih udžbenika 664,00 eura, sufinanciranje prijevoza učenika 1.725,00 eura, ostale potrebe u školstvu 9.000,00 eura i financiranje prehrane učenika OŠ Štrigova 25.000,00 eura.

**PROGRAM 1012 PREDŠKOLSKI ODGOJ**

Program 1012 u iznosu od 159.267,00 eura odnosi se na sufinanciranje dječjeg vrtića i jaslica, a iznos od 50.000,00 eura odnosi se na izgradnju općinskog vrtića.

 **PROGRAM 1013 VISOKO OBRAZOVANJE**

Program 1013 sadrži rashode za jednokratne pomoći studentima, a planirana sredstva iznose 27.000,00 eura.

 **PROGRAM 1014 SOCIJALNA SKRB**

Program 1014 obuhvaća rashode za jednokratne pomoći u iznosu od 70.000,00 eura, naknadu za novorođenčad 15.000,00 eura, jednokratne novčane pomoći korisnicima ino mirovina za energente u iznosu od 6.000,00 eura, jednokratne pomoći umirovljenicima i osobama bez primanja u iznosu od 25.000,00 eura. Donacija Crvenom križu iznosi 3.318,00 eura, a planirana sredstva za donacije ostalim nespomenutim udrugama i zakladama iznose 929,00 eura.

 **PROGRAM 1015 ZAŠTITA, OČUVANJE I UNAPREĐENJE ZDRAVLJA**

Program 1015 odnosi se na sufinanciranje troškova hitnog zbrinjavanja pacijenata s akutnim infarktom, cijepljenje HPV, hitni prijem, provedbu mjera zaštite životinja i kupnju opreme za Županijsku bolnicu Čakovec. Planirana sredstva iznose 5.507,00 eura.

 **PROGRAM 1016 KOMUNALNE POGODNOSTI**

Program 1016 odnosi se na poticajne mjere za kupnju ili rekonstrukciju kuće ili stana u iznosu od 79.634,00 eura, rashod za infrastrukturu u zoni stambene izgradnje u iznosu od 132.723,00 eura i poticajne mjere za postavljanje solarnih elektrana u iznosu od 66.361,00 eura.

 **PROGRAM 1017 KREDITNO ZADUŽENJE**

Program 1017 sadrži rashode i izdatke za otplatu dugoročnog kredita u iznosu od 192.448,00 eura.

 **PROGRAM 1018 FINANCIJSKI I FISKALNI POSLOVI**

Program 1018 sadrži rashod za kapitalne pomoći trgovačkom društvu Štrikom u iznosu od 66.361,00 eura.

**00202 TURISTIČKA ZONA**

 **PROGRAM 1009 POTICANJE RAZVOJA TURIZMA**

Program se odnosi na rashode vezane uz Projekt CycleSeeing Attractour – izgradnja Vidikovca na Mađerkinom bregu.

Planirani iznos od 82.000,00 eura se odnosi na prijenos sredstava partnerima u projektu.

VAŽNI KONTAKTI I KORISNE INFORMACIJE

 Kontakt tel./fax.: 040 851-039

 Općinski načelnik Općine Štrigova: 040 851-134

 Internet adresa: [www.opcinastrigova.hr](http://www.opcinastrigova.hr)

E-mail adresa za izravnu komunikaciju sa Općinskim načelnikom, te Jedinstvenim upravnim odjelom: opcina.strigova@ck.t-com.hr